./data/phi0474/phi005/phi0474.phi005.perseus-lat2.xml
M. Tullius Cicero
eiectos aratores esse dico, agros vectigalis vexatos atque exinanitos a Verre, populatam vastatamque provinciam: haec omnia doceo litteris civitatum, ostendo testimoniis et publicis honestissimarum civitatum et privatis primariorum  virorum         quid vultis amplius?  num exspectatis dum L  Metellus, is qui multos in istum testis imperio et potestate deterruit, idem absens de istius scelere, improbitate, audacia testimonium dicat?  non opinor  at is optime qui successit isti potuit cognoscere   ita est; verum amicitia impeditur  at debet vos certiores facere quo pacto se habeat provincia  debet; verum tamen non cogitur